En cas que la documentació superi els 5MB,, un cop s'hagi tramès la sol·licitud, s'obrirà automàticament un espai i es disposarà de 24 hores des de l'hora de registre de l'imprès de sol·licitud genèric per enviar la documentació necessària.
En cas que no es presenti aquesta documentació, la sol·licitud es considerarà desistida.
Als efectes de verificar el compliment dels requisits exigits s'haurà d'aportar, juntament amb el formulari de sol·licitud d'acreditació, la documentació general següent:
Per la verificació dels requisits d'elegibilitat, juntament amb la informació continguda a la memòria mencionada en l'apartat 2.1 d'aquest annex, caldrà aportar:
Per la verificació dels atributs escollits, juntament amb la informació continguda a la memòria mencionada en l'apartat 2.1 d'aquest annex, caldrà aportar, en cas que s'escaigui:
En el cas que cap de les anteriors documentacions siguin adients per acreditar la idoneïtat de l'entitat en una categoria concreta de la seva personalitat jurídica o del sector on desenvolupa la seva activitat, ACCIÓ podrà sol·licitar altres documents que permetin acreditar-ho.
L'entitat que presenti la sol·licitud d'acreditació haurà de tenir a disposició d'ACCIÓ la documentació acreditativa de l'acceptació per part del grup o del centre a acreditar i per part de cadascun dels professionals que en formin part en cada moment, del codi deontològic d'ACCIÓ per entitats acreditades.
Els requisits d'elegibilitat, atributs i documentació acreditativa dels mateixos per a l'acreditació com a desenvolupador de tecnologia TECNIO són els següents:
a)Ser desenvolupador de tecnologia: S'entén com a desenvolupador de tecnologia aquelles entitats que disposen de les persones i infraestructures necessàries per tenir línies de recerca pròpies i les capacitats tecnològiques susceptibles de ser transferides als al mon empresarial.
b)Tenir almenys el 80% del personal investigador de l'entitat sol·licitant, reconegut com a SGR per l'AGAUR.
Els centres de recerca CERCA queden exempts del compliment d'aquest requisit.
a)Que la mitjana d'ingressos del grup o centre a acreditar dels darrers tres exercicis o dels tres anys anteriors a la data de la sol·licitud d'acreditació, provinents de contractes d'R+D+i amb empreses diverses i de projectes d'R+D+i finançats mitjançant ajuts provinents de convocatòries autonòmiques, estatals i/o europees, als quals els grup o centre a acreditar participi amb empreses catalanes, sigui com a mínim del 25% sobre els ingressos totals del grup, o bé com a mínim de 120.000€.
b)Disposar d'un sistema de gestió de la qualitat dels serveis que presta el desenvolupador de tecnologia a acreditar TECNIO.
2.Demostrar que el sol·licitant realitza activitats de promoció.
S'entén per activitats de promoció:
3.Els atributs per a l'acreditació com a desenvolupador de tecnologia TECNIO es divideixen en 3 categories:
a)Que la capacitat tecnològica del desenvolupador es situï a l'entorn de les tecnologies estratègiques marcades per la Generalitat de Catalunya, actualment l'Estratègia de Recerca i innovació intel·ligent de Catalunya (RIS3CAT) que es detalla al web catalunya2020.gencat.cat/ca/ris3cat/.
b)Haver tramitat al menys una sol·licitud de patent prioritària com a propietaris o co-propietaris públics i/o disposar d'almenys d'un altre dret de propietat industrial o intel·lectual (per exemple software, drets de disseny, model d'utilitat, copyrigth, etc.) en els darrers 4 anys a comptar a partir de la data de sol·licitud de l'acreditació TECNIO.
c)Haver creat al menys 1 spin-off en els 4 anys anteriors a la data de sol·licitud de l'acreditació TECNIO, i que aquesta continuï activa a data de la sol·licitud de l'acreditació.
Es considera spin-off lligada al sol·licitant aquella empresa de nova creació que te un contracte de llicència de tecnologia o una cessió de tecnologia per part del sol·licitant i en la que, personal investigador del grup o del centre a acreditar participa en el seu capital social.
d)Participar en el moment de la sol·licitud en almenys dos plataformes tecnològiques o similar (xarxes, clústers, comunitats RIS3CAT i KIC entre d'altres).
e)Haver col·laborat en els darrers 4 anys a comptar a partir de la data de sol·licitud de l'acreditació TECNIO, en alguna línia i/o projecte d'R+D amb al menys un centre tecnològic inscrit en el "Registro de Centros Tecnológicos" del Ministerio de Ciencia, Innovación y Universidades.
a)Haver participat conjuntament amb empreses a convocatòries R+D+i públiques en el darrer any a comptar a partir de la data de la sol·licitud d'acreditació TECNIO.
b)Haver participat, bé l'entitat sol·licitant, bé algun del seu personal investigador, en qualitat d'inventor en almenys una patent prioritària o altre dret de propietat industrial o intel·lectual sol·licitat per una empresa client en els darrers 4 anys a comptar a partir de la data de sol·licitud de l'acreditació TECNIO.
c)Tenir acords de col·laboració amb empreses per dur a terme projectes d'R+D+i sense finançament extern (ni públic ni privat) en els 4 anys anteriors a la data de sol·licitud de l'acreditació TECNIO.
d)Haver transferit al menys una patent o altre dret de propietat industrial o intel·lectual a alguna empresa, amb l'excepció de a les spin-off creades per l'entitat sol·licitant, en els 4 anys anteriors a la data de sol·licitud de l'acreditació TECNIO.
a)Haver participat conjuntament amb empreses a convocatòries públiques europees o internacionals d'R+D+i en el darrer any a comptar a partir de la data de sol·licitud d'acreditació TECNIO.
b)Tenir al menys un contracte d'R+D+i amb empreses/clients internacionals en l'any anterior a la data de sol·licitud d'acreditació TECNIO.
c)Haver participat en un procés de compra pública d'innovació (CPI) en els 4 anys anteriors a la data de sol·licitud de l'acreditació TECNIO.
d)Participar en el moment de la sol·licitud en almenys una plataforma tecnològica internacional o similar en la que hi participin empreses.
El termini màxim per emetre i notificar la resolució serà de sis mesos comptats a partir de la data de finalització del termini de presentació de sol·licituds.
Un cop transcorregut aquest termini, si no s'ha produït la notificació esmentada, s'entendrà que la sol·licitud és desestimada, per silenci administratiu, d'acord amb el que estableix l'article 55.1.a) de la Llei 26/2010, de 3 d'agost, de règim jurídic i de procediment de les administracions públiques de Catalunya.
Aquesta resolució, que exhaureix la via administrativa, es pot impugnar davant l'ordre jurisdiccional contenciós administratiu en el termini de dos mesos a comptar de l'endemà de la seva notificació, sens perjudici que, potestativament, es vulgui interposar recurs de reposició en el termini d'un mes a comptar de l'endemà de la seva notificació, de conformitat amb l'article i 46 de la Llei 29/1998, de 13 de juliol, reguladora de la jurisdicció contenciosa administrativa i amb l'article 77 de la Llei 26/2010 de règim jurídic i de procediment de les administracions públiques de Catalunya, respectivament.
ACCIÓ podrà comprovar, mitjançant els mecanismes d'inspecció i de control que consideri convenients, la veracitat de la informació aportada i la continuïtat en el compliment dels requisits d'elegibilitat i els atributs que es regulen en aquesta Resolució per part dels desenvolupadors de tecnologia acreditats TECNIO, podent en particular realitzar mostreigs de les acreditacions atorgades, al llarg de tot el període de vigència de l'acreditació TECNIO d'ACCIÓ.